Wolfsschlucht I

**Führerhauptquartier ''Wolfsschlucht I*** (Ulvekløft) var kodenavnet [[Tyskland|tyskerne]] brukte om et fremskutt militært [[førerhovedkvarter|hovedkvarterer]] [[Adolf Hitler]] oppholdt seg i den siste delen av angrepet mot [[Frankrike]] i [[1940]]. Anlegget lå i den [[Belgia|belgiske]] landsbyen Brûly-de-Pesche, nær grensen mot Frankrike.

== Anlegget ==
Da de tyske styrkene invaderte Frankrike i 1940, oppholdt Hitler seg i hovedkvarteret [[Felsennest]] i nærheten av [[Bonn]]. Hitler likte alltid å være nær de fremrykkende troppene, og ved det tyske gjennombruddet i Nord-Frankrike ønsket han et fremskutt hovedkvarter. [[Organisation Todt]] (OT) bestemte seg etter en stund for landsbyen Brûly-de-Pesche, som var folketom etter evakueringen under invasjonen. Landsbyen besto av ca. ti hus og en kirke (kirken viste seg å være velegnet som kino for de tyske styrkene), og lå bare et par kilometer fra flyplassen i Gros-Caillou. OT startet anleggsarbeid [[25. mai]], de eksisterende bygningene ble forbedret, det ble anlagt [[bunker (bygning)|bunker]]e inne i skogen ved landsbyen (bl.a. for Hitler), og kommunikasjonssystemene ble forbedret. Slik det var vanlig ved andre Førerhovedkvarter innlosjerte ledelsen for ulike militære og sivile etater seg i nærheten, f.eks. satte overkommandoen for hæren opp hovedkvarteret sitt i Chimay, bare noen kilometer fra Brûly-de-Pesche.

Hitler flyttet inn i anlegget [[6. juni]]. Han likte seg ikke spesielt godt der, en grunn var [[mygg]]plagen (dette er en tilbakekommende klage ved de fleste Førerhovedkvarterene). Ifølge Hitler selv «kunne han nesten ikke holde øynene oppe på grunn av alle myggstikkene».

== Historisk betydning ==
Selv om Hitler oppholdt seg mindre enn tre uker i Wolfsschlucht, utfoldte det seg viktige historiske begivenheter i den perioden. [[17. juni]] fikk han beskjed om at Frankrike ba om våpenhvile. Hitler ble da så glad at han utførte en stilisert gledesdans på ett ben mens han slo seg på lårene (filmen av «dansen» ble siden brukt i [[Storbritannia|britisk]] [[propaganda]]). [[Wilhelm Keitel]] kalte ham for første gang «tidenes største feltherre». Samme dag dro han til [[München]] for å diskutere våpenhvileavtalen med [[Mussolini]]. Natten mellom [[20. juni|20.]] og [[21. juni]] ble utkastet til avtalen skrevet i landsbykirken i Brûly-de-Pesche. Dermed har den lille kirken en perifer plass i verdenshistorien. Dagen etter dro Hitler til Compiègne-skogen for å presentere den for franskmennene. Det var samme sted som Tyskland hadde fått presentert sin våpenhvileavtale [[11. november]] [[1918]], for å gjøre ydmykelsen total foregikk møtet i samme jernbanevogn som i 1918.

[[23. juni]] dro Hitler på noen timers sightseeing i Paris, og [[25. juni|25.]] og [[26. juni]] dro han på en nostalgisk tur til flere av de frontavsnittene han hadde vært forlagt under [[første verdenskrig]]. Etter at Hitler [[27. juni]] forlot Wolfsschlucht for godt, ble anlegget [[2. juli]] overført til Organisation Todt.

== Hitlers opphold i Wolfsschlucht I ==
Denne tabellen er basert på dagboksnotater til offiserer i Hitlers stab.


== Litteratur ==
* Franz W. Seidler og Dieter Zeigert: *Die Führerhauptquartiere – Anlagen und Planungen im Zweiten Weltkrieg'' ISBN 3-7766-2154-0 
## Eksterne lenker
*